**Dansk Pointer Klubs 100 års jubilæums hovedprøve 2018.**

Matchning om bedste Pointer med 1. UK på hovedprøven.

Dommere: Anton Dahl (Ordførende) – Poul Erik Dahl

Hele matchningen foregik i strålende forårsvejr, på en stor velegnet rapsmark, tilhørende gården Skovsgård, ved Villestofte, som blev stillet til rådighed af DPK æresmedlem Gunnar Larsen.

**Deltagerne efter lodtræknings rækkefølge**:

1. Black Luckys Carola

2. Mjølners My

3. Bjørås Elda

4. Fugledes Chili

5. Fanby Pilgrim

6. Fugledes Chack

7. Krogsøgårds Brune Sussie

8. Krogsøgårds Saga

9. Villetoftes Saga

10. Bendts Jono

**Carola – My**

Carola starter godt og anlægger et godt bredsøg i god fart og stil. My anlægger et offensivt søg, som senere bliver åbent og fremadrettet, i god fart og stil.

Carola sættes over My

**Elda – Chili**

Elda anlægger et stort bredsøg, som dækker marken fra kant til kant i høj fart og smuk stil. Chili anlægger et stort men lidt ungdommeligt søg med interesse for småfugl (resulterer i en forkert vending) i høj fart og smuk stil.

Elda sættes over Chili

**Pilgrim – Chack**

Pilgrim anlægger et passende stort søg i høj fart og smuk stil. Chack starter godt i høj fart og smuk stil, men opnår forholdsvis hurtigt højrejst stram stand, hvor den på ordre avancerer villigt og langt, i flere tempi, uden påvisning af vildt.

Pilgrim sættes over Chack

**Sussie – K. Saga**

Sussie anlægger et stort korrekt bredsøg i høj fart og god stil. K. Saga anlægger et noget defensivt anlagt bredsøg i høj fart og god stil, men slutter med at blive ulydig og svær at koble.

Sussie sættes over K. Saga

**V. Saga – Jono**

V. Saga anlægger et stort korrekt bredsøg i meget høj fart og smuk til fortrinlig stil. Jono anlægger et passende stort søg i høj fart og god stil. Jono slutter med at vende forkert.

V. Saga sættes over Jono

Herefter afprøves de 5 hunde, der vandt hver deres første slip.

**Carola – Elda**

Hurtigt viser det sig at Elda ligger over Carola, hvad søg/fart/stil angår.

**Pilgrim – Sussie**

Hurtigt viser det sig at Sussie ligger over Pilgrim, hvad søg/fart/stil angår. Sussie arbejder nu i en smuk stil.

**Elda – V. Saga**

Begge hunde starter flot, men Saga slutter med at forfølge en hare ud af marken.

Finaleslippet står herefter mellem følgende 2 hunde.

**Bjørås Elda – Krogsøgårds Brune Sussie**

Elda ligger godt ud, men Sussie tager hurtigt teten og arbejder i et stort bredsøg, som dækker marken fra kant til kant, i meget høj fart og smuk stil. Elda slutter med at søge bagom føreren.

Bedste unghund med 1. UK på Dansk Pointer Klubs 100 års jubilæumsprøve 2018 bliver hermed:

**Krogsøgårds Brune Sussie v. Jakob W. Jakobsen**

Anton Dahl

Bjert 08. april 2018